Rasse verskil nie net in velkleur van mekaar nie. Rasseverskille lê baie dieper as dit. Die miskenning van hierdie verskille is een van die hoofredes vir die voortslepende chaos en wanorde in ons land. Suid-Afrika is ‘n daaglikse toneel van verskeurdheid, onversetlikheid en rassehaat. Die ANC kan baie maklik by lande met veelvuldige rasse-groeperings wat die rasse-aspirasies van elke groep eerbiedig gaan leer, maar hulle wil nie. Suid-Afrika is kwansuis nie-rassig, 'n teenstrydige begrip en ‘n leuen wat vir die waarheid verkoop word.
Afrika word al vir etlike eeue deur botsende rassebelange gekniehalter en deur onderdrukkende diktatorskappe lamgelê. Benjamin Disraeli, 'n eertydse Britse premier, het tereg gesê dat alles ras is en dat hierdie waarheid nooit veronagsaam mag word nie. Ras is die sleutel tot die geskiedenis. Disraeli het ook gewaarsku dat elke ras wat toelaat dat sy bloed vermeng raak, verdien om ten gronde te gaan.
In plaas daarvan om die Bybelse waarheid van rasseverskeidenheid te erken en te eerbiedig, beywer dwase hul onverpoosd vir 'n kunsmatige sameflansing van rasse. Rassevermenging is 'n bose aanslag op die handhawing van 'n eie volk. Ons behoort die Skepper eerder vir ‘n wêreld van verskeidenheid te loof, anders sou ons van eendersheid en verveling omgekom het!
Die Suid-Afrikaanse politiek word te lank deur rassekwessies oorheers. Dit moet nou einde kry. Rassewrywing sal alleenlik uitgeskakel word indien elke ras toegelaat word om op sy eie te ontwikkel. 'n Volk is alleenlik groot wanneer hy ander volke hul andersheid gun. Die NP onder dr. H.F Verwoerd het rasseverskille erken en gepoog om vir elke etniese groep 'n eie tuiste te skep. Hierdie beleid het met die werklikheid rekening gehou en sou beslis slaag indien dit nie deur verraaiers gekelder is nie.
Die wêreldwye oplewing van rasbewustheid waaroor die liberale nuusmedia in alle tale swyg, is nie op die beginsel van ’n rassemeerderwaardigheid gegrond nie, maar op die reg van 'n volk om homself te wees. Wie dié beleid as rassehaat afkraak, is kortsigtig. Rassegelykheid en rassevermenging is 'n onwerkbare karikatuur wat ons duur te staan kom. Die ANC se potjiekosbeleid is en bly 'n onsmaaklike konkoksie.